遊長安諸寺聯句 翊善坊保壽寺 光天幀讚聯句
作者：段成式
朝代：唐

paragraphs: 觀音化身，厥形孔怪。
胣腦淫厲，衆魔膜拜。
指夢鴻紛，牓列區界。
其事明張，何不可解。
閻阿德川，大士先天。
衆象參羅，福源田田。
百億花發，百千燈然。
膠如[絡繹]，浩汗連緜。
燄摩界戚，洛迦苦霽。
正念皈依，衆青如𥶙。
戾滓可汰，癡膜可蛻。
稽首如空，睟容若睇。
闡提墨師，覩而面之。
寸念不生，未遇乎而。